钦定古今图书集成/明伦汇编/氏族典/第371卷 > 《廖用贤尚友录》 > 严贞度
## 钦定古今图书集成/明伦汇编/氏族典/第371卷 > 《廖用贤尚友录》 > 严贞度

按《苏州府志》：“贞度，字茂肃，嘉定人。万历癸未进士。两
令浙中，后以刑曹录囚往浙，人多称之，改职方郎。会
辽东总兵官马林为太监高淮所劾，有旨谪戍，贞度
以非罪，与同官力持之。上怒，以为阻挠矿税，斥为民。
归而赁屋以居，殁无以为敛，天启元年，赠尚宝司司
丞，予祭。”